Решение на Съда (пети състав) от 21 март 2024 г. (преюдициално запитване от Tribunale ordinario di Roma - Италия) – Liberi editori e autori (LEA)/Jamendo SA
(Дело C-10/22, LEA)1
(Преюдициално запитване — Директива 2014/26/ЕС — Колективно управление на авторското право и сродните му права — Организация за колективно управление на авторски права — Независимо образувание за управление на авторски права — Достъп до дейността по управление на авторското право и сродните му права — Директива 2000/31/ЕО — Материален обхват — Член 3, параграф 3 — Директива 2006/123/ЕО — Материален обхват — Член 17, точка 11 — Член 56 ДФЕС)
Език на производството: италиански
Запитваща юрисдикция
Tribunale ordinario di Roma
Страни в главното производство
Ищец: Liberi editori e autori (LEA)
Ответник: Jamendo SA
Диспозитив
Член 56 ДФЕС във връзка с Директива 2014/26/ЕС на Европейския парламент и на Съвета от 26 февруари 2014 година относно колективното управление на авторското право и сродните му права и многотериториалното лицензиране на правата върху музикални произведения за използване онлайн на вътрешния пазар
трябва да се тълкуват в смисъл, че
не допуска законодателство на държава членка, което изключва общо и напълно възможността независимите образувания за управление на авторски права, установени в друга държава членка, да предоставят в първата държава членка услуги по управление на авторски права.
____________
1     ОВ C 119, 14.3.2022 г.